कुछ अलग करते हुए दुनिया के सामने खुद को साबित करने के लिये बेकरार पांच युवा इंजीनियर ने सबसे पहले इस दिशा में सोचा। प्रारंभ में हम एक ई-काॅमर्स आधारित स्टोर शुरू करना चाहते थे लेकिन जल्द ही हमें इस बात का आभास हुआ कि इस क्षेत्र में तो पहले से ही कई कंपनियां अपने पांव जताए हुए हैं। इसके बाद पूरे देश के कलाकरों से अपने लिये डिजाइन इकट्ठा करने का विचार हमारे मन में आया। तब हमें एक ऐसे मंच की जरूरत महसूस हुई जिसके द्वारा कलाकार अपने उत्पादों को सीधे उपभोक्ताओं तक पहुंचाने मे सक्षम हों। इस क्षेत्र में पहले से ही कार्यरत कंपनियों के व्यापार करने के तरीके बहुत पेचीदा थे और उनमें एक मजबूत प्रोडक्ट डिजाइन टूल की कमी बेहद खलती थी। आखिरकार कई संशोधनों के बाद हम एक ऐसा स्पष्ट उद्देश्य विकसित करने में सफल रहे जो मौजूदा ई-काॅमर्स कंपनियों से संबंधित लगभग सभी समस्याओं का हल निकालने में सक्षम थी। इस व्यवस्था के तहत हमने कलाकारों को उनकी रचनात्मकता को उपभोक्ताओं के सामने लाते हुए कमाने की आजादी देते हुए उपभोक्ताओं के समक्ष नए डिजाइनों वाली उत्पादों की एक समस्त श्रृंखला प्रस्तुत कर दी। इसे अधिक बेहतर और आकर्षक रूप देने के क्रम में हमने इस बाजार में सामाजिक अनुभव को भी एकीकृत करने का फैसला किया। हमें अहसास हुआ कि हमारे उत्पाद बिल्कुल शून्य से विकसित होते हैं और अपने पास मौजूद वेबसाइट उपकरणों और टेम्पलेट्स की सहायता से अपने लक्ष्य तक नहीं पहुंच सकते थे।